
Az európai egészségügyi adattérnek az EU teljes területén szükséges elősegítenie a hatékony egészségügyi adatfelhasználást, miközben biztosítja a magas szintű személyes adatvédelmet. A TEHDAS számos műhelytalálkozót szervezett az érdekelt felek bevonásával annak érdekében, hogy megismerje a nézőpontjukat az EHDS működéséhez szükséges technikai infrastruktúráról.
Az európai egészségügyi adattérre irányuló közös fellépés (TEHDAS) nemrégiben tette közzé összefoglaló jelentését, amelyben összesítette az érdekelt feleknek a műhelytalálkozók során, az európai egészségügyi adattér technikai infrastruktúrájára és szolgáltatásaira vonatkozóan kialakított véleményét. A TEHDAS a munkaértekezletek során számos fontos elemet azonosított, amely az EHDS megvalósítását támogatja.
Biztonságos feldolgozási környezet kialakítása
A Bizottság EHDS jogalkotási javaslata kiemelten fontosnak tartja egy olyan biztonságos feldolgozási környezet (SPE) kialakítását, ahol az adathasználati engedély megadását követően történik meg az adatfeldolgozás, mivel ez kulcsfontosságú eleme az EHDS szerkezetének. Az érdekelt felek hangsúlyozták, hogy a biztonságos feldolgozási környezet (SPE) létrehozásakor egy adott megoldás nem fogja az összes adatfelhasználó igényét kielégíteni. Ugyanakkor a biztonsági követelményeknek, például az adatfelhasználók hitelesítésének és az adatelemzés alapértelmezett eszközeinek egységes szabványok alapján kellene működniük. Bármely szervezetnek, beleértve a magánvállalatokat is, lehetővé kell tenni, hogy SPE-ket hozzon létre, és további funkciókat és szolgáltatásokat nyújtson, de ezeket a közösen elfogadott szabványok alapján kell ellenőrizni.
Az érdekeltek azon a véleményen voltak, hogy országonként több SPE-t kellene biztosítani, beleértve a felhőalapú SPE-ket is. Kiemelték azt is, hogy az adatfelhasználóknak különböző lehetőségekre van szükségük az adatelemzéshez: az adatok különböző adatforrásokból történő átvitelére, hogy nagyobb adathalmazokat hozzanak létre az elemzéshez (centralizált megközelítés), illetve olyan elemzésekre is, amelyeknél az adatok nem kerülnek átvitelre (szövetségi megközelítés). Az adattulajdonosok képesek legyenek arra, hogy adataikat közös adatmodellek felhasználásával szolgáltassák, az SPE-knek pedig rendelkezzenek alkalmazásprogramozási interfészekkel (API) a szövetségi elemzés támogatásához.


Adathalmaz- katalógus rendszerek
Az EHDS-javaslat előírja, hogy az adattulajdonosoknak és az adathozzáférési szerveknek katalógusokat szükséges vezetniük az elérhető egészségügyi adatkészletekről, hogy tájékoztassák az adatfelhasználókat arról, hogy egy adott országban milyen adatok állnak rendelkezésre másodlagos felhasználásra. Az érdekeltek hangsúlyozták, hogy a meglévő metaadat-szabványok, katalógusok és adatfeltárási megoldások jó alapot jelentenek az EHDS követelményeinek teljesítéséhez.
A technikai infrastruktúrával és szolgáltatásaival a TEHDAS tanácsadói testületének munkaértekezletei foglalkoztak, amelyeken szerte Európából közel 40 szakértő vett részt. "Hálásak vagyunk a tanácsadói csoport valamennyi résztvevőjének a munkánkhoz nyújtott értékes meglátásaikért és útmutatásaikért" - mondta Juan González-García az aragóniai Egészségtudományi Intézetből, amely a TEHDAS közös fellépés egyik vezető partnere.
A köztes jelentés, amely a 2022 novembere és 2023 februárja között szervezett két legutóbbi munkaértekezlet eredményeit foglalja össze, az alábbi linkről letölthető: Download report(download PDF)

